
Felhasznált irodalom 


1. Bevezetés 


Az erdészeti és vadgazdálkodási szakmák oktatása a szakmák jellegzetessé- 
geiből adódóan sajátos módszertani felkészültséget igényel. Az alapvető ok- 
tatási módszereket a szakmai tanárképzés során az oktatáselmélet tárgyalja 
(Falus, 2007), azonban a szakképzésben alkalmazott módszereket jelentősen 
meghatározza egy-egy szakma gyakorlata, a speciális ismeretanyag, a kép- 
zési célok és az elérendő kompetenciák komplex rendszere. 

A szakmai pedagógusképzésben a szakmódszertan helye a mai napig nem 
egyértelműen tisztázott. Korábban pedagógiai szaktudományágnak tekintet- 
ték (Firbás, 2001), hiszen a pedagógiai ismeretek nélkülözhetetlenek hozzá, 
valamint egy adott szakma tantárgyainak megtanításában alkalmazza a di- 
daktika törvényszerűségeit. A szakmódszertan ugyanakkor az egyes szak- 
mák szakmai ismereteire épül, felhasználja a szakma tudományát, ezért ma 
már interdiszciplináris területnek tekinthető, ahol a pedagógiai és a szakmai 
háttér egyaránt fontos. 

A szakmai módszertanok feladata olyan sajátos eljárások kidolgozása, 
amelyeket az adott szakma ismeretanyagának oktatásakor eredményesen le- 
het alkalmazni, hiszen a szakmai módszertanban a módszerek fontossági sor- 
rendje, aránya állandóan változik. Beszélhetünk általános szakmai módszer- 
tanról, amely azokat a módszertani törvényszerűségeket tartalmazza, ame- 
lyek minden szakma tanításakor jelentkeznek (Firbás, 2001; Lükő, 2006). Az 
egyes szakmákra vonatkozó módszertan az adott szakmára jellemző speciális 
sajátosságokat építi be a módszertanába, az egyes szakmai tárgyak tanítási 
módszertana pedig egy-egy tantárgy módszertanát foglalja magában. 

Az erdészeti szakmai oktatásban fontos mérföldkő volt 1969, amikor első 


ízben szereztek erdőmérnökök tanári oklevelet. Ezután elkészült az erdő- 

használattan tanítási módszertana (Gödöllő-Sopron) (Firbás, 2002), majd 
hosszú idő elteltével, 2002-ben megjelent Firbás Oszkár: Erdészeti szakmai 
módszertan című tankönyve a Nyugat-Magyarországi Egyetem Faipari Mér- 
nöki Karának Tanárképző Intézete gondozásában. 

Az erdészeti és a vadgazdálkodási szakmák rendszere, egymáshoz való 
viszonya folyamatosan változott, változik, amely a szakmai tanárképzésben 
is változásokat generál. A folyton változó szakképzésben szükség van az ál- 
landó felülvizsgálatra, módszertani megújulásra és az új technikák, techno- 
lógiák oktatásba való integrálására szakmai és pedagógiai-módszertani terü- 


leteken egyaránt. 


2. Erdészeti-vadgazdálkodási szakmák 


az Országos Képzési Jegyzékben 


Magyarországon 1993-ban jelent meg először az Országos Képzési Jegyzék 
(OKJ), amely az állam által elismert szakképesítéseket tartalmazza. Az évek 
folyamán az OKJ többször is módosításra került, elsősorban az európai uniós 
irányelveknek való megfelelés céljából és a munkaerő-piaci átalakulások kö- 
vetkeztében, próbálta követni az aktuális képzési és társadalmi elvárásokat. 
2001-ben fontos mérföldkő volt a szakmacsoportos rendszer megjelenése, 
majd a moduláris képzési rendszer bevezetése. A legutolsó nagy reform 
2012-ben volt, amikor az Országos Képzési Jegyzék strukturális átalakítása 
a szakképzési rendszer átalakítására és gazdasági igényekkel való összehan- 
golására irányuló kormány koncepcióval, illetve a nemzeti köznevelésről 
szóló 2011. évi CXC. törvény és a Szakképzésről szóló 2011. évi CLXXXVII. 
törvény kiadásával összhangban történt. Az egyik legnagyobb változás az 
évek folyamán a szakmák számának csökkenése volt: 1993-ban még 955 
szakmát tartott számon az Országos Képzési Jegyzék, a 2012-es reform után 
a 150/2012. (VII.6.) Kormányrendelet szerint már csak 486 szakmáról be- 
szélhetünk. 

Az Erdészet és vadgazdálkodás ágazat (XXXII. számú) szakmái a mező- 
gazdasági szakmacsoportba tartoznak (20. szakmacsoport). A megújult Or- 
szágos Képzési Jegyzékben hét szakma tartozik az erdészet-vadgazdálkodás- 
hoz. A legjelentősebb változás, hogy megszűnt az önálló vadgazdálkodási 
technikus szakma, és létrejött helyette az erdészeti és vadgazdálkodási tech- 


nikus. 


A szakképesítések rendszerét, kapcsolódását az alábbiakban mutatjuk be. 


— Emeltszintű szakképesítések, amelyek érettségi végzettséghez kötöttek és el- 
sősorban iskolai rendszerű szakképzésben szerezhetők meg: 

e 54623 01 Erdészeti és vadgazdálkodási technikus 

e 54521 02 Erdészeti gépésztechnikus 


— Középfokú szakképesítés, amely alapfokú iskolai végzettségre vagy a szak- 
mai és vizsgakövetelményben meghatározott bemeneti kompetenciákra épül, 
jellemzően iskolai rendszerű szakképzésben szerezhető meg: 


e 340623 01 Erdészeti szakmunkás 


Rész-szakképesítések az erdészeti szakmunkás szakképesítéshez kapcsoló- 


dóan: 


— Alsó középfokú rész-szakképesítés, amely alapfokú iskolai végzettségre 
vagy a szakmai és vizsgakövetelményben meghatározott kompetenciákra 
épül, iskolarendszeren kívüli szakképzésben, speciális szakiskolai képzésben, 
illetve HÍD II. programban szerezhető meg: 

e 31 62301 Fakitermelő 


— Alapfokú rész-szakképesítés, amely befejezett iskolai végzettséget nem igé- 
nyel, iskolarendszeren kívüli szakképzésben, speciális szakiskolai képzésben, 
illetve a HÍD II. programban szerezhető meg: 

e 21 62301 Erdőművelő 

e 21 62302 Motorfűrész-kezelő 


— Alsó középfokú szakképesítés-ráépülés, amely alapfokú iskolai végzettséget 
igénylő, iskolarendszeren kívüli szakképzésben megszerezhető szakképesí- 
tésre épül: 


e 33 62301 Lakott-területi fakitermelő 

Az erdészeti és vadgazdálkodási technikus (54 623 01) képzés esetén a 
szakképesítésre meghatározott elmélet és gyakorlat aránya 60-40 90. Látható 
tehát, hogy gyakorlatorientált szakmáról van szó. A szakképesítésre vonat- 
kozó szakmai- és vizsgakövetelmény az érettségi vizsgán kívül szakmai elő- 
képzettséget és speciális kompetenciákat nem ír elő, így a képzésbe szakmai 
alapozó ismeretek nélkül is be lehet lépni, amennyiben a tanuló egészség- 
ügyileg alkalmas. A képesítés két módon szerezhető meg: 4--1 évfolyamos 
ágazati szakközépiskolai képzés illetve kettő éves szakképzés keretében. 

Az erdészeti gépésztechnikus (54 521 02) szakma esetében az elmélet és 
gyakorlat aránya 50-50 99. Érettségi vizsga és egészségügyi alkalmasság 
szükséges a képzés megkezdéséhez. Az előző szakmához hasonlóan ágazati 
szakközépiskolai, vagy kettő éves szakképzés keretében szerezhető meg az 
erdészeti gépésztechnikus végzettség. Mindkét technikus képzés jelenleg 
csak iskolai rendszerű szakképzésben indítható. 

Az erdészeti szakmunkás (34 623 01) képzettség jellemzően iskolai rend- 
szerű szakképzésben szerezhető meg, és alapfokú iskolai végzettségre épül 
(ennek hiányában a mezőgazdaság szakmacsoportra meghatározott kompe- 
tenciák birtokában kezdhető el a képzés). Iskolarendszerben újra három éves 
szakképzésről beszélhetünk, iskolarendszeren kívül 960-1440 óra a szakkép- 
zési óraszám. Egészségügyi alkalmasság szükséges, az elmélet-gyakorlat 
aránya 40-60 90. Az erdészeti szakmunkás szakmának három rész-szakképe- 
sítése, valamint egy szakképesítés-ráépülése létezik. A fakitermelő (31 623 
01) alsó középfokú rész-szakképesítés iskolarendszeren kívüli szakképzés- 
ben (480-720 óra), speciális szakiskolai képzésben, illetve HÍD II. program- 
ban szerezhető meg. Az erdőművelő (21 623 01) és a motorfűrész-kezelő (21 


623 02) alapfokú rész-szakképesítések, befejezett iskolai végzettséget nem 

igényelnek. Az erdőművelő rész-szakképesítés iskolarendszeren kívüli szak- 
képzésben 400-600 óra alatt, a motorfűrész-kezelő 240-360 óra alatt szerez- 
hető meg. Speciális szakiskolai képzésben, illetve a HÍD II. programban is 
indíthatóak. A lakott-területi fakitermelő (33 623 01) alsó középfokú szak- 
képesítés-ráépülés, iskolarendszeren kívüli képzésben 240-360 óra alatt vé- 
gezhető el. 

Fontos hangsúlyozni, hogy az erdészeti szakmunkás vadgazdálkodási fog- 
lalkozásokat és munkaköröket is betölthet (pl. vadgazdálkodási foglalkozású 
vadetető, vadtakarmányozó). 

A fenti szakképesítések mindegyike komplex szakmai vizsgával zárul a 
vonatkozó szakképzési törvény és rendeletek által előírt szabályoknak meg- 
felelően a többi OKJ szakmához hasonlóan, a modulrendszerű vizsgáztatás 


már csak a kifutó képzések esetén releváns. 


11 
3. Szakképzési és tanárképzési dokumentumok 


3.1. Szakképzési dokumentumok az erdészeti-vadgazdálkodási szak- 


macsoporthoz kapcsolódóan 


A szakképzések jogi hátterét a köznevelési és a szakképzési törvényen túl 
, AZ Országos Képzési Jegyzékről és az Országos Képzési Jegyzék 
módosításának eljárásrendjéről" szóló 150/2012. (VII. 6.) Kormányrendelet, 
valamint , Az állam által elismert szakképesítések szakmai követelmény- 
moduljairól" szóló 217/2012. (VIII. 9.) Kormányrendelet szabályozza. Ezen 
jogszabályokhoz kapcsolódik az egyes szakmák szakmai- és vizsgakövetel- 
ményeit tartalmazó illetékes miniszteri rendelet. 

Az Országos Képzési Jegyzékről az előzőkben esett szó, jelen fejezet a 
szakképzési kerettanterveket, az egyes szakmák követelménymoduljait, 
valamint a szakmai- és vizsgakövetelményeket helyezi előtérbe. 

A szakképzési kerettantervek a központi programokat váltották fel 2013- 
tól, kiadásuk a 14/2013 (IV.05) NGM rendelet által történt meg. 
Tartalmazzák a szakképesítés azonosító adatain kívül a szakképzés jogi 
hátterét, a képzésbe történő belépés feltételeit, a szakképzés szervezésének 
feltételeit, a szakképesítés óratervét nappali rendszerű oktatásra, valamint a 
szakmai követelménymodulok tartalmát és óraszámait, a hozzájuk rendelt 
tantárgyakkal, témakörökkel és a fejlesztendő kompetenciákkal. 


A szakmai és vizsgakövetelmény kötelező tartalmi elemei a következők: 


e a szakképesítés OKJ-ben szereplő azonosító száma, megnevezése, a 


szakképzési évfolyamok száma/óraszám 


a képzés megkezdéséhez szükséges elméleti és gyakorlati tudáselemek, 
az iskolai és szakmai előképzettség, a pályaalkalmassági, egészség- 
ügyi, illetve szakmai alkalmassági követelmények, valamint az előírt 
gyakorlat 

a szakképesítéssel betölthető munkakörök, foglalkozások, valamint a 
munkaterület rövid leírása, kapcsolódó szakképesítések (pályatükör) 
szakmai követelmények (a szakképesítés szakmai követelménymodul- 
Jai) 

vizsgáztatási követelmények 


eszköz- és felszerelési jegyzék 


Az alábbiakban összefoglaljuk a 217/2012. (VIII.9.) Kormányrendeletben, 


valamint a szakmai- és vizsgakövetelményben szereplő erdészeti-vadgazdál- 


kodási szakképesítések szakmai követelménymoduljait és azonosító száma- 


ikat. 


Az erdészeti és vadgazdálkodási technikus (54 623 01) szakképesítés szak- 


mai követelménymoduljai: 


10966-12 Erdészeti és vadgazdálkodási alapismeretek 
10967-12 Erdőművelés 

10968-12 Erdőhasználat 

10969-12 Vadászat 

10970-12 Vadgazdálkodás 

10971-12 Erdőgazdasági géptan 

10972-12 Erdőbecslés, erdőrendezés 


10973-12 Erdészeti gazdálkodás, vezetés, szervezés 


— 

11498-12 Foglalkoztatás I. 
11499-12 Foglalkoztatás II. 
11500-12 Munkahelyi egészség és biztonság 


Az erdészeti gépésztechnikus (54 521 02) szakképesítés teljesítendő moduljai: 


10966-12 Erdészeti és vadgazdálkodási alapismeretek 
11510-12 Erdőgazdasági erőforrások 

10976-12 Erdőgazdasági termelés gépei 

10977-12 Gépek üzemeltetése az erdőgazdaságban 
11498-12 Foglalkoztatás I. 

11499-12 Foglalkoztatás II. 

11500-12 Munkahelyi egészség és biztonság 


Az erdészeti és vadgazdálkodási technikus és az erdészeti gépésztechnikus 


képesítés négy közös modullal rendelkezik. 


Az erdészeti szakmunkás (34 623 01) szakképesítés követelménymoduljai: 


10979-12 Növénytani és vállalkozási ismeretek 
10980-12 Gallyazás, darabolás 

10981-12 Fakitermelés 

10982-12 Erdőművelés 

10983-12 Erdészeti és vadászati alapismeretek 
10984-12 Erő-és munkagépek, faanyagmozgatás 
11497-12 Foglalkoztatás I. 

11499-12 Foglalkoztatás II. 

11500-12 Munkahelyi egészség és biztonság 

Láthatjuk, hogy a technikusi és a szakmunkás képzésben is szerepel Foglal- 
koztatás I. elnevezésű modul, de fontos megjegyezni, hogy a két modul tar- 
talma nem egyezik meg (eltérő azonosító szám, a 11498-12 modul csak érett- 
ségire épülő képzéseknek része). 
A fakitermelő (31 623 01) rész-szakképesítés szakmai követelménymoduljai 
az alábbiak: 

e 10979-12 Növénytani és vállalkozási ismeretek 

e 10980-12 Gallyazás, darabolás 

e 10981-12 Fakitermelés 


Az erdőművelő (21 623 01) alapfokú rész-szakképesítés szakmai követel- 
ménymoduljai azonosító számukkal: 
e 10979-12 Növénytani és vállalkozási ismeretek 


e 10982-12 Erdőművelés 


A motorfűrész-kezelő (21 623 02) alapfokú rész-szakképesítés moduljai: 
e 10979-12 Növénytani és vállalkozási ismeretek 


e 10980-12 Gallyazás, darabolás 


A lakott-területi fakitermelő (33 623 01) alsó középfokú szakképesítés-rá- 
épülés egyetlen szakmai követelménymodulja: 


e 10985-12 Lakott-területi fakitermelés 


3.2. Az agrár szakmai tanárképzés képzési és kimeneti követelményei 


A 2012-ben kiadott, , A tanári felkészítés közös követelményeiről és az egyes 
tanárszakok képzési és kimeneti követelményeiről" szóló 8/2013.(I.30) 


EMMI rendelet szabályozza az új rendszerű osztatlan és osztott tanárképzés 

követelményeit, a tanár szakok képzési és kimeneti követelményeit (KKK), 
a tanárképzésben szerezhető tudást, készségeket, képességeket mind a köz- 
ismereti, mind a szakmai, mind a művészeti tanár szakokon. 

Az agrármérnöktanár-képzés elvégzésével az új tanárképzési rendelet sze- 
rint okleveles agrármérnöktanár (erdészet és vadgazdálkodás) végzettség 
szerezhető. A jogszabály 4. mellékletében meghatározottak szerint a képzés 
célja többek között az agrár szakterületen az iskolai rendszerű, valamint az 
iskolarendszeren kívüli szakiskolai, szakközépiskolai oktatásban, felnőttkép- 
zésben, továbbá az Országos Képzési Jegyzékben meghatározott szakképzé- 
sekben az elméleti és elméletigényes szakmai tantárgyak tanítására, a gya- 
korlati, a tanórai, tanüzemi, szaklaboratóriumi tanulás szervezésére való fel- 
készítés. Mindezeken túl a képzésnek fel kell készítenie a jelöltet a pedagó- 
giai kutatási, tervezési, fejlesztési feladatok ellátására, valamint a szakkép- 
zésben résztvevők korosztályi problémáinak, speciális nevelési feladatainak 
ellátására, továbbá a tanulmányaik doktori képzésben való folytatására. 

A tanárképzésben a pedagógusoknak egységesen nyolc kompetenciaterü- 
letre vonatkozóan kell megfelelő ismeretekkel, képességekkel, attitüdökkel 
rendelkezniük a képzés végére, ez vonatkozik az agrármérnöktanárokra is. 

A rendelet szerint az agrármérnöktanároknak a képzés során a szakmai 
képzés Nemzeti alaptanterven alapuló kerettantervei szerinti szakmai orien- 
tációs, szakmai alapozó, illetve a szakképesítést nyújtó szaktárgyak tanításá- 
hoz kapcsolódó szakmacsoportos szakterületi ismereteket is kell tanulniuk. 
Az osztott tanárképzés esetében ezek a szakterületi ismeretek az alapszak 
szakmai ismeretanyagán túl magukban kellene, hogy foglalják a szakképzés 
és a gazdaság kapcsolatrendszerére vonatkozó ismereteket, a szakképzés 


rendszerének átfogó ismeretét, a szakterületi és szakmacsoportos képzések 

rendszerének, sajátosságainak ismeretét, a szakmai orientációs, szakmai ala- 
pozó és a szakképesítésre felkészítő tantárgyak főbb tartalmi elemeit, a taní- 
tásukra való felkészülést megalapozó ismereteket, továbbá a szakképzésben 
alkalmazható IKT és egyéb eszközök ismeretét. 

A rendelet szerinti szakterületi ismeretek az erdészet-vadgazdálkodás 
szakirányon: erdészeti és vadgazdálkodási alapozó (erdészeti termőhely-is- 
merettan, erdőművelési, erdővédelmi, növénytermesztési, erdészeti növény- 
kórtani, állattenyésztési, erdészeti állattani, erdészeti rovartani), valamint va- 
dászati és vadgazdálkodási, erdőhasználati, erdészeti géptani, erdőrendezési, 
dendrometriai, faterméstani, erdészeti üzemgazdasági, erdészeti szervezési 
és vezetési, vadegészségügyi, vadászati ismeretek. 

A képzés végére az agrármérnök-tanár az alábbi szakmódszertani ismere- 
tekkel rendelkezik: 

, - Ismeri az agrármérnök-tanári szakirányainak megfelelő szakmacso- 
portba tartozó szakképesítések szakmai orientációs, szakmai alapozó és a 
szakképesítésre felkészítő tantárgyak rendszerét, tanításának módszereit, 
továbbá a modulrendszerű képzés során alkalmazható módszereket. 

- Ismeri a szakmacsoportba tartozó szakmai orientációs, szakmai alapozó 
és a szakképesítésre felkészítő tantárgyak tanítása, tanulása során alkalmaz- 
ható tankönyveket, taneszközöket, infokommunikációs eszközöket, azok al- 
kalmazási lehetőségeit, tanulás támogatását segítő taneszközök készítését. 

- Ismeri a tehetséggondozás és felzárkóztatás tevékenységformáit, peda- 
gógiai módszereit, a speciális igényű tanulók oktatásának lehetőségeit, do- 
kumentumait, a mérési-értékelési eljárásokat. 

- Ismeri a felnőttoktatás, felnőttképzés pedagógiáját, pszichológiáját és 


módszereit, intézményrendszerét. " 

4. Szakmai ismeretanyag és módszertani ajánlások 
az erdészeti és vadgazdálkodási technikus szakma 
szakképzési kerettanterve alapján 


A szakképzési kerettanterveket az előző fejezetben említett jogszabályokkal 
összhangban a nemzetgazdasági miniszter a 14/2013 (IV.05) NGM rendelet- 
ben tette közzé. Fő tartalmi egységeiket az előzőekben ismertettük. Jelen fe- 
jezetben az erdészeti és vadgazdálkodási technikus szakma példáján szeret- 
nénk röviden bemutatni a szakmai ismeretanyagot (ez a képzés rendelkezik 
a legtöbb modullal), valamint a módszertani ajánlásokat, amelyeket több tan- 
tárgy esetében a kerettanterv is megfogalmaz, hiszen ezek szorosan kellene, 
hogy kapcsolódjanak a szakmai tanárképzéshez, az agrármérnöktanár képzés 
szakterületi és szakmódszertani ismeretanyagához. Az alábbiakban a modu- 
lokat felépítő tantárgyakat ismertetjük, terjedelmi korlátok miatt a tantárgya- 
kon belüli témakörökre csak röviden utalunk, a módszertani ajánlásokhoz 


kapcsolódva. 


Az , Erdészeti és vadgazdálkodási alapismeretek" (modulszám:10966-12) 
tantárgyai: 

e Állattan 

e Műszaki alapismeretek 

e Termőhely-ismerettan 

e Növénytan 

e Vállalkozási és szervezési ismeretek 


e Erdészeti és vadgazdálkodási alapismeretek gyakorlat 


A 10967-12 számú , Erdőművelés" modul tantárgyai: 
e Erdőműveléstan 
e Erdővédelemtan 


e Erdőműveléstan, erdővédelemtan gyakorlat 

A 10968-12 azonosító számú , Erdőhasználat" modul tárgyai: 


e Erdőhasználattan 


e Erdőhasználattan gyakorlat 


A , Vadászat" (10969-12) modul tartalma: 


e Vadászattan 


e Vadászattan gyakorlat 


A 10970-12-as , Vadgazdálkodás" modul tantárgyai: 


e "Vadgazdálkodástan 
e "Vadgazdálkodástan gyakorlat 


Az , Erdőgazdasági géptan" (10971-12) modul felépítése: 

e Erdőgazdasági géptan 

e Erdőgazdasági géptan gyakorlat 
A 10972-12 azonosítóval rendelkező , Erdőbecslés, erdőrendezés" modul 
tantárgyai: 

e Erdőbecsléstan 


e Erdőrendezéstan 


e Erdőrendezéstan gyakorlat 


Az , Erdészeti gazdálkodás, vezetés, szervezés" (azonosító: 10973-12) tárgyat: 
e  Üzemgazdasági ismeretek 
e. Üzemgazdasági ismeretek gyakorlat 

11498-12-es, , Foglalkoztatás I." modul tartalma: 


e Foglalkoztatás I. 


A , Foglalkoztatás II." (11499-12) szintén önmagában egy tantárgy: 
e Foglalkoztatás II. 

És végül a , Munkahelyi egészség és biztonság" (11500-12) tárgya: 
e Munkahelyi egészség és biztonság 


A fenti modulok közül négy az erdészeti gépésztechnikus képzésnek is része 
(ágazati közös modulok). 

A tantárgyak összesen 165 témakört érintenek, ezek a témakörök óraszá- 
mokkal együtt szerepelnek a kerettantervben. A tantárgyakra meghatározott 
időkeret kötelező érvényű, a témakörökre kialakított óraszám ajánlás, to- 
vábbá 10 90 szabadsávval rendelkeznek az intézmények. 

Az erdészeti és vadgazdálkodási alapismeretek modulhoz tartozó állattan 
tantárgy keretén belül a tanulóknak meg kell ismerniük az állat-rendszertani 
osztályokat. A kerettanterv az állattan oktatásánál kiemelten fontosnak tartja 
az elmélet és a gyakorlat egységét (felismerés és élőhelyismeret), kiemeli a 
tanulói megfigyelés és a szemléltetés módszerét. A tanulói tevékenységfor- 
mák közül ajánlja a kiselőadásokat, a rajzolást és a megfigyelést. A műszaki 
alapismeretek (műszaki rajz, anyagismeret, gépelemek, motorok, erőgépek) 
tantárgy oktatása során ajánlja a kerettanterv a magyarázat, a kiselőadás, a 
megbeszélés, szemléltetés és a projekt módszereket, valamint a szimulációt 
és a házi feladatot, mindezeket frontális, csoportmunka és egyéni munka ke- 
retében. Termőhely-ismerettan keretében meteorológiai, talajtani és termő- 
helyi ismereteket kell szerezniük a tanulóknak, elsősorban szemléltetés és 
gyakorlati tevékenységek segítségével. Fontos a tanulói aktivitás és a mete- 
orológiai mérések végzése. A növénytan az egyik legfontosabb tantárgy az 
erdészeti-vadgazdálkodási oktatásban, hiszen alapját képezi a szakmai i15sme- 
reteknek. A fafajokon kívül a cserjéket és az erdőtársulásokat is ismerniük 


kell. A tantárgy elméleti, de szoros együttműködésben kell szervezni az er- 

dészeti és vadgazdálkodási gyakorlat növénytani témakörével, hogy az elmé- 
letben elsajátított ismereteket a gyakorlati felismeréssel és termőhelyisme- 
rettel lehessen megerősíteni. A tantárgy tanításához elengedhetetlen a szem- 
léltetés (képek, preparátumok, filmek). A tanulói tevékenységek közül a raj- 
zolást és a gyűjteménykészítést kell kiemelnünk egyéni munkaformában. A 
vállalkozási és szervezési ismeretek tantárgy során gazdasági alapfogalmak- 
kal, gazdasági társaságok fajtáival és pénzüggyel, vállalkozási tudnivalókkal 
ismerkednek a tanulók. A tananyag száraz, ezért célszerű életből vett pél- 
dákkal, illusztrációkkal szemléltetni, életközelibbé tenni. A kerettanterv a ta- 
nulók önálló munkáját kiemelten fontosnak tartja, számítások, költségtervek 
formájában. Az erdészeti és vadgazdálkodási alapismeretek gyakorlat során 
állattani, műszaki, termőhely-ismerettani, növénytani és vállalkozási-szerve- 
zési gyakorlatokat végeznek a tanulók, tehát kapcsolódnak minden modult 
alkotó tárgy elméleti ismereteihez. A gyakorlatok javasolt helyszínei ennek 
megfelelően az erdő, tanműhely, laboratórium, szertár, szaktanterem, tante- 
rem, gyűjtemények és a terepi lehetőségek. Valamennyi gyakorlathoz aján- 
lott a tanulók naplóvezetése. Az állattan, növénytan gyakorlatokon a fajfel- 
ismerés gyakorlása a legfontosabb, a felismerési készséget jól fejleszti a pre- 
parátumok, gyűjtemények készítése. A fajismeret fejlesztésénél preferáljuk 
a természetes környezetet! A tanulók önálló munkavégzése kiemelkedő fon- 
tosságú a tanulásszervezés szempontjából. 

Az erdőművelés modulba az erdőművelés és erdőrendezés elméleti és 
gyakorlati tantárgyak ismereti tartoznak. Az erdőműveléstan a maggazdál- 
kodás, a csemetetermesztés, az erdőfelújítás, az erdősítés, az erdőnevelés és 
az erdőgazdasági üzemmódok témaköreit érinti. A tanításban támaszkodni 
lehet az erdészeti növénytanra és az alapismeretek gyakorlatokra. A keret- 


tantervi ajánlás szerint javítja az oktatás hatékonyságát, ha az elméleti órákat 

és a gyakorlatokat ugyanaz a tanár tartja. A tantárgyak jellegzetességeiből 
adódóan gondot szükséges fordítani a számítási készségek fejlesztésére. A 
csemetetermelésnél, erdősítésnél csemetekertekben, erdősítési területeken 
végzett munkáltató gyakorlatokkal, naposi (hetesi) szolgálat szervezésével 
lehet a szükséges kompetenciák kifejlesztését elérni. Az erdővédelemtan tan- 
tárgy során az erdővédelem módjaival, technológiáival ismerkednek meg a 
tanulók. Ennél a tárgynál is a megelőző alapozó ismeretekre és a gyakorla- 
tokra célszerű hagyatkozni, a frontális munkaforma mellett döntően egyéni 
munka formájában. Az erdőműveléstani, erdővédelemtani gyakorlatok hely- 
színe alapvetően az erdő. Bizonyos témaköröknél, illetve a vegetációs és idő- 
járási körülmények nem megfelelő volta esetén a terepi gyakorlatok helyett 
a szertári, tantermi foglalkozások jelenthetnek megoldást. Az egyes gyakor- 
latok lehetőleg munkáltató jellegűek legyenek, jó kiegészítést nyújthatnak a 
tanulmányutak is. 

Az erdőhasználat modul keretében az erdőhasználattan tárgy során dön- 
tően faanyagismerettel, fahasználattal és fafeldolgozással ismerkednek a ta- 
nulók. A tantárgy egyes elemei alkalmasak kiscsoportos foglalkozás kereté- 
ben történő feldolgozásra. Az előadások során fontos kiegészítés a szemlél- 
tetés, törekedni kell a valóság bemutatására. Az erdőhasználattan gyakorlat 
a fadöntés, gallyazás, darabolás, választékolás, készletezés, számbavétel, 
anyagmozgatás, vágásszervezés, választéktervezés munkaműveleteinek 
megtanulását foglalja magában. A gyakorlatok minden esetben erdei körül- 
mények között kerüljenek megszervezésre, a tanerdő a legfontosabb hely- 
szín. A tanulóknak a gyakorlás során mindig viselniük kell az előírt védőesz- 


közöket. 

A vadászat megnevezésű szakmai követelménymodul egyik tantárgya a 
vadászattan. Az elméleti ismeretek fő témakörei: fegyverismeret, élővad-be- 
fogás, vadászati módok, felszerelések, trófeák kikészítése, bírálata. Az elmé- 
leti képzés tantermi körülmények között történik, javasolható azonban va- 
dászházban, vadászterületen megszervezett tanóra is, különösen, ha ott a 
szemléltető anyag koncentráltabban áll rendelkezésre. A képzéshez gazdag 
szemléltető anyag beszerzésére kell törekedni. A vadászattan gyakorlat a 
vadfajok, nyomok felismerését, fegyverismeretet, lövészetet, vadászatot, 
élővad-befogást, trófea-kikészítést és bírálatot foglal magában. A gyakorlat 
elsősorban terepi körülmények között javasolt, a trófea kikészítés iskolai mű- 
helyben is gyakorolható. 

A vadgazdálkodás modul tantárgyai a vadgazdálkodástan elmélet és gya- 
korlat. A vadgazdálkodástan elmélete keretében az élőhelyismerettel, az ál- 
lományszabályozással, a vadföldgazdálkodással, vadtakarmányozással, vad- 
kár-elhárítással, vadtenyésztéssel, természetvédelmi vonatkozásokkal és 
vadfajok állományainak gazdálkodási feladataival ismerkednek meg a tanu- 
lók. Javasolja a kerettanterv a képzés során a kiscsoportos foglalkozás meg- 
szervezését, különösen az állományszabályozás, a selejtezés témakörében, 
ahol kisebb feladatok kitűzésével lehet az ismereteket elmélyíteni. A 
vadgazdálkodástan gyakorlat témakörei: vadállományok szabályozása, vad- 
kárbecslés, vadkárelhárítás, takarmányok készítése, etetés, vadgazdálkodási 
berendezések készítése, mesterséges apróvadtenyésztés és nagyvadtenyész- 
tés. A gyakorlati képzésnek alapvetően terepi körülmények között, vadászte- 
rületen, apróvadtenyésztő telepen, zárttéri vaddisznós kertben kell megvaló- 
sulnia. Célszerű naposi szolgálat szervezésével néhány tanuló intenzív rész- 


vételével kiegészíteni a tantárgyi gyakorlatokat. 

Az erdőgazdasági géptan modul géptan tantárgya magában foglalja az 
erdészeti tevékenységek során alkalmazott gépek megismerését (csemeteter- 
melés, tápanyag-utánpótlás gépei, vetőgépek, iskolázó gépek, vegyszerezés 
gépei, fakitermelés és anyagmozgatás gépei). A géptan gyakorlat során a ta- 
nulók megtanulják az erőgépek karbantartását, a talajművelő gépek beállítá- 
sát, a motorfűrészek és az erdőgazdasági gépek beállítását, karbantartását. A 
tantárgy oktatása során kiemelkedő fontosságú a munka- és balesetvédelemi 
előírások betartása, valamint a tanulók egyéni munkavégzése, amellyel a 
készség szintű elsajátítás lehetővé válik. 

Az erdőbecslés, erdőrendezés szakmai követelménymodul erdőbecslés- 
tan tantárgya keretében az erdő területi beosztásával, fatermési alapokkal és 
fatérfogat-meghatározásokkal ismerkednek meg a tanulók. A módszereket 
úgy kell megválasztani, hogy a tanulók képesek legyenek a faállományok 
fatömegének meghatározására, tehát a matematikai kompetencia elengedhe- 
tetlen a tantárgy teljesítéséhez. Az erdőrendezéstan tantárgy témakörei: erdő- 
rendezés szervezete, erdőállomány-gazdálkodási tervek, erdőrészlet adatai, 
szervezése, valamint földmérés, térképészet. Az erdőrendezéstan gyakorlat 
szorosan kapcsolódik az elmélethez, köbtartalom, fatömeg meghatározáso- 
kat, mintaterület kitűzését és állományleírást kell végezniük a tanulóknak. A 
gyakorlatok minden esetben erdőterülethez kötöttek, ideális esetben az isko- 
lához tartozó tanerdő a legalkalmasabb. 

Az erdészeti gazdálkodás, vezetés, szervezés modul üzemtan tantárgyának 
célja, hogy adjon megfelelő szakmai, gazdasági ismereteket az erdészeti és a 
vadgazdálkodási üzemi gazdálkodás alapvető elemeiről. Témaköret: jogi is- 
meretek, erdészeti és vadászati szakigazgatás, munkajogi ismeretek, vezetés- 


elmélet, kereskedelmi ismeretek, szerződések, adózás, számvitel. A tantárgy 

tanítása széles módszertani repertoárt igényel a pedagógus részéről, az élet- 
szerű, gyakorlatias megközelítés, a munkaformák váltakoztatása lehetőséget 
ad a könnyebb feldolgozásra. Az üzemtan gyakorlat során bizonylatokat töl- 
tenek ki, költségvetést, árajánlatot készítenek a tanulók, és erdészeti-vadá- 
szati szakirányítási feladatokkal ismerkednek. A kerettanterv sem helyszínre, 
sem módszerekre vonatkozóan (több más tantárgyhoz hasonlóan) itt sem ad 
meg javaslatokat, azonban módszertani szempontból itt is a gyakorlatorien- 
tált feldolgozást (szemléltetés, gyakorlás-gyakoroltatás, munkáltató módsze- 
rek) részesíthetjük előnyben. 

A foglalkoztatás I. modul egyben tantárgy is, fő célja, hogy a diákok al- 
kalmasak legyenek egy idegen nyelvű állásinterjún eredményesen és hatéko- 
nyan részt venni. Ennél a tárgynál tehát főképpen a magyar és az idegen 
nyelvi kompetenciák fejlesztéséről beszélünk a kulcskompetenciák közül, 
valamint hangsúlyosak az IKT-kompetenciák (digitális eszközök használatá- 
ban való megfelelő jártasság, ill. készségszintű alkalmazás) is. Témakörök: 
nyelvtani rendszerezés, nyelvi készségfejlesztés, munkavállalói szókincs. A 
kerettanterv javasolja, hogy az órák kb. 5090-a egyszerű tanteremben történ- 
jen, a másik fele pedig számítógépes tanteremben, hiszen a tananyag körül- 
belül fele digitális. A tanulói tevékenység egyaránt szervezhető frontális, cso- 
port és egyéni formában is, a módszerektől függően. A tantárgy oktatásánál 
előtérbe kerülnek a dialogikus módszerek: vita, megbeszélés, szerepjáték és 
a projektmódszer, valamint egyéb kooperatív módszerek is. 

A foglalkoztatás II. célja a tanuló általános felkészítése az álláskeresés 
módszereire, technikáira, valamint a munkavállaláshoz, munkaviszony léte- 


sítéséhez szükséges alapismeretek elsajátítása. Témakörei: munkajogi alap- 

ismeretek, munkaviszony létesítése, álláskeresés, munkanélküliség. A mód- 
szerek közül kiemelt szerep jut a megbeszélésnek, a magyarázatnak, a vitá- 
nak, a szemléltetésnek, a szerepjátéknak és a házi feladatnak. 

A munkahelyi egészség és biztonság magában foglalja a munkavédelmi 
alapismereteket, a munkahelyek kialakítását, a munkavégzés személyi feltét- 
eleit, a munkakörnyezeti hatásokat és a munkavédelmi jogi ismereteket. A 
témák feldolgozásához nagy segítséget nyújthatnak az oktatófilmek, vala- 
mint a szemléltetés, illusztrálás módszerei, mivel a jogszabályok tanulmá- 
nyozása egy idő után a motiváció csökkenését eredményezheti. A megbeszé- 
lésnek szintén fontos szerepe lehet az oktatás folyamatában. Fontos azonban, 
hogy a tantárgy ismeretköreinek megfelelő szintű elsajátítása nélkülözhetet- 
len a biztonságos munkavégzéshez! 

Jelen fejezet során röviden megismerkedtünk az erdészeti és vadgazdál- 
kodási technikus szakképesítés szakmai ismeretanyagával, valamint tantár- 
gyakhoz kapcsolódó módszertani lehetőségekkel. 

Az , új" rendszerű szakmai tanárképzés (agrármérnöktanár-képzés) során 
célszerű lenne a szakterületi és a szakmódszertani ismeretek tantárgyait, té- 
maköreit a szakképzésben tanítandó témakörökhöz kapcsolni, ezáltal a le- 
endő pedagógusok már a munkába állás előtt naprakész ismeretekkel, 
, komplex képpel" rendelkeznének a szakképzésben átadandó ismeretanyag- 
ról, fejlesztendő kompetenciákról, elvárásokról. Így a frissen végzett kezdő 
tanárok könnyebben végeznék munkájukat a mindennapokban. Mindezt le- 
hetővé teszik a már említett 8/2013.(I.30) EMMI rendelet szakterületi isme- 


retek tartalmára vonatkozó rendelkezései. 

Osztott és osztatlan képzés esetén egyaránt a szakterületi ismeret része: 
, A szakmai képzés Nemzeti alaptanterven alapuló kerettantervei szerinti a 
szakmai orientációs, a szakmai alapozó, illetve a szakképesítést nyújtó szak- 
tárgyak tanításához kapcsolódó szakmacsoportos szakterületi ismeretek. " 
Osztott képzés esetén a szakterületi ismeretek része: 
, A szakképzés rendszerének átfogó ismerete, valamint az agrármérnöktanári 
szakiránynak megfelelő szakterületi és szakmacsoportos képzések rendszeré- 
nek, sajátosságainak ismerete; a Nemzeti alaptanterven alapuló kerettan- 
tervi ismeretek, a szakképesítésekhez rendelhető szakmai és vizsgakövetel- 
mények ismerete. " 
, A szakiránynak megfelelő szakmacsoportba tartozó szakképesítések szak- 
mai orientációs, szakmai alapozó és a szakképesítésre felkészítő tantárgyak, 
szaktárgyak főbb tartalmi elemei, a tanításukra való felkészülést megalapozó 


ismeretek. " 


5. Felkészülés a tanári munkára és a tanítási órákra 


Az eredményes pedagógiai tevékenység egyik legfontosabb eleme a tervezés. 
A mérnöktanárok, agrármérnöktanárok számára nem idegen a tervezés fo- 
galma, a mérnöki-természettudományos tevékenységek során megszokott lo- 
gikus, összefüggésekben való gondolkodás, a hatékony időgazdálkodás 
nagyban segíti a tanári felkészülés lépéseit. 

A tanári felkészülés legmeghatározóbb tényezője az idő. Kezdő pedagó- 
gusok sokszor nincsenek tisztában az időkeretekkel, az egy évben megvaló- 
sítandó tanítási órák számával. Egy tanév nem végzős évfolyamok esetében 
36 hétből áll, végzős évfolyamoknál a tanév 32 hétig tart. A tantárgyak óra- 
számait attól függően, hogy heti egy, kettő, vagy több órás tantárgyról van 
szó, 36-ra, illetve többszöröseire kell tervezni. 

A tanári felkészülés lépcsői az alábbiakban foglalhatóak össze (Firbás, 
2002): 

e Állandó, vagy folyamatos felkészülés 

e Általános felkészülés (tanmenetkészítés) 

e Tematikus felkészülés (tematikus tervkészítés) 

e Felkészülés a tanítási órára, gyakorlati foglalkozásra 

Az állandó vagy folyamatos felkészülés azt jelenti, hogy a pedagógus 
nem lép ki a pedagógus szerepéből az iskola falain kívül sem. Bármerre jár, 
odafigyel, és ha szakmájában, vagy akár szórakozás közben olyan informá- 
ciót hall, amelyet be tud építeni a tanítási óráiba, azt megjegyzi. Az elhivatott 
tanár folyamatosan képzi magát, az állandó felkészülést tudatosan végzi. Ha 
az idő előrehaladtával azt vesszük észre, hogy egy mozifilm vagy egy kiállí- 
tás látogatása közben automatikusan egy jelenetről, mozzanatról az jut 
eszünkbe, hogy ezt az osztályunknak is megmutatjuk, már jó úton járunk a 


pedagógussá válás folyamatában. 

Az általános felkészüléshez a tanmenetkészítés tartozik. A tanmenet egy- 
egy szakmai tárgy tanítási-tanulási feladatait és témaköreit tartalmazza óra- 
számra lebontva, a tervezett didaktikai feladatokkal együtt (témakörök végén 
megszilárdítás, összefoglalás és ellenőrzés, számonkérés). Tanmenet készí- 
tése előtt a magasabb szintű szakképzési dokumentumokat kell alapul venni, 
tanulmányozni, vagyis a szakmai- és vizsgakövetelményeket, a szakképzési 
kerettanterveket, valamint az iskola helyi szakmai programját és óra-, vala- 
mint tantervét. A szakképzési óraszámok a szakképzési dokumentumokban 
megtalálhatóak, a szakképzési kerettantervek tartalmazzák az előírt időkere- 
teket a képzések moduljaira, illetve tantárgyaira vonatkozóan, amelyet az 15- 
kola a helyi pedagógiai dokumentumok elkészítéséhez felhasznál. Az iskola 
helyi tanterve és óraterve megadja az egyes elméleti és gyakorlati tantárgyak 
óraszámait. 

A tematikus felkészülés a tematikus tervezést jelenti. A tematikus terv 
lehetőséget biztosít a tanárnak, hogy a téma ismeretanyagát, az alkalmazandó 
módszereket a tanmenetnél részletesebben átgondolja minden témakör ese- 
tén. A tematikus terv nem kötelező a pedagógiai munkában, alkalmazása az 
utóbbi években háttérbe szorult. 
tanár egyik legfontosabb feladata. Célszerű lépéseit vázlatosan foglaljuk ösz- 
sze (Firbás, 2002 alapján): 

1. Az óra ismeretanyagának megvizsgálása (tanmenet figyelembevétele) 
2. A tantervi tananyag áttanulmányozása, naprakész szakmai ismeretekkel 
való korrigálása, kiegészítése. Tankönyv, digitális tananyagok, szakiro- 


dalom, segédeszközök áttekintése. 

10. 


11. 
12. 
13. 
14. 
15. 
16. 
17. 


18. 
19. 
20. 

Az óra célkitűzésének pontos és rövid megfogalmazása, a célkitűzés mo- 
tivációjának átgondolása 

A tanítási órán előforduló didaktikai feladatok meghatározása 

Az óratípus meghatározása 

Az ellenőrzés megtervezése 


Az új ismeret logikai egységekre bontása, az általánosítások szintjeinek 


meghatározása 


A mikrostruktúrák megtervezése, a részcélkitűzések és az általánosítá- 


sok pontos meghatározása 


A tanulás menetének, a feldolgozás módjának meghatározása (induktív, 


deduktív, vegyes) 


Az indukciós anyagok és az alkalmazandó módszerek, munkaformák 


meghatározása 

Elemző kérdések megfogalmazása 

Az általánosítások megfogalmazásának módjai 

A megszilárdítás módszereinek végiggondolása 

Az alkalmazás lehetőségeinek, módszereinek meghatározása 

A tanítás-tanulás folyamatában felhasználható eszközök kiválasztása 
Különleges nevelési és oktatási célok felismerése, megfogalmazása 
Tantárgyi integrációk, kapcsolódás más szakmai tárgyakhoz (holisztikus 
szemléletmód) 

Házi feladat tervezése 

Szervezési feladatok végiggondolása 


Az ellenőrzés és értékelés módjainak, módszereinek tervezése 

21. Az óravázlat végleges összeállítása 


22. A táblavázlat megtervezése, elkészítése (táblakép, vagy IKT-eszközö- 
kön való megjelenítése) 


23. Esetleges alternatív forgatókönyv, váratlan helyzetekre való felkészülés 


Nagyon fontos: a tanórára való felkészülés minden lépésénél figyelembe kell 
vennünk az időkereteket és a tanulói csoport sajátosságait, képességeit! 

A tanórára való felkészülés szükséges, de nem kötelező dokumentuma az 
óravázlat. Kezdő pedagógusoknál az óravázlat elkészítése feltétlenül java- 
solt, segítségével elkerülhető az idővel való helytelen gazdálkodás proble- 
matikája, mérsékelhető az izgulás. Formájára, tartalmára kötelező előírások 
nem vonatkoznak, csak ajánlások vannak. Szakmai óravázlat egy lehetséges 


felépítését mutatja az 1. táblázat. 

1. táblázat: Példa óravázlat felépítésére 


6. Erdészeti-vadgazdálkodási szakmai gyakorlatok 


Az erdészeti-vadgazdálkodási szakmai oktatás klasszikus színtere a tanítási 
óra, valamint a hozzá kapcsolódó gyakorlati foglalkozások. A szakmai gya- 
korlat önálló tantárgy, feladata az erdészeti-vadgazdálkodási szakmai i15me- 
retek meghatározott részeinek a valóságban való megismertetése, elsajátítta- 
tása (Firbás, 2002). 
A gyakorlás valamilyen tevékenység rendszeresen ismételt végrehajtása. A 
gyakorlottság ideális esetben a jártasság, majd a készség kialakulásához ve- 
Zet. A készségszintű alkalmazás már önműködő cselekvés végrehajtását je- 
lenti. 
A gyakorlati foglalkozások lehetnek tantárgyi gyakorlatok (órakeretben), va- 
lamint több hetes összefüggő szakmai és nyári gyakorlatok. A tantárgyi gya- 
korlatok során óra helyett foglalkozásokról beszélhetünk. A foglalkozás-ti- 
pusok meghatározása (hasonlóan az elméleti órákhoz) a fő didaktikai feladat 
alapján történik (Firbás, 2002): 

e Új ismeretek, műveletek elsajátítására szolgáló gyakorlati foglalkozás 


e Ismeretek és műveletek alkalmazására, vagy gyakorlására szolgáló 
foglalkozás 


e Kombinált foglalkozás 
A gyakorlati foglalkozásokon használatos módszerek megegyeznek az elmé- 
leti órák módszereivel, az arányok azonban mások, hiszen a gyakorlatokon 
nagyobb hangsúlyt kap az önálló munkavégzés, gyakorlás, alkalmazás, vala- 
mint kiegészül a módszertár a szakmai munkaművelet összefüggő és folya- 
matos végzésével. A gyakorlati órákra való felkészülés hasonló követelmé- 
nyeket támaszt a pedagógus elé, mint az elméleti óráknál, azonban itt na- 


gyobb szerep jut az eszközök és a helyszín előkészítésének, a külső tényezők 

figyelembe vételének, valamint külső gyakorlatok esetén B-terv előkészíté- 


sének (pl. kedvezőtlen időjárás esetén). 


A tanári felkészülés menete az erdészeti-vadgazdálkodási gyakorlatokra 


(Firbás, 2002): 


1. 
2: 


Célok meghatározása és az elképzelés kialakítása 


A gyakorlat tervezett lefolyásának, térbeli és időbeli rendjének megálla- 


pítása 


. Külső tényezők vizsgálata, beszámítása 


. A gyakorlati foglalkozás didaktikai feladatainak számbavétele, és súlyo- 


zás alapján a foglalkozás-típus meghatározása 


. A gyakorlati foglalkozás előkészítése a tereptől, a helyszíntől kezdve a 


tanulók motiválásán, a felhasználásra kerülő eszközökön át a közlekedés 


végrehajtásán keresztül az időjárásig 


. A gyakorlati terv összeállítása 


. Időjárási, vagy egyéb tényezők miatt a gyakorlati foglalkozás más lehető- 


ségeinek végiggondolása 


Az erdészeti-vadgazdálkodási gyakorlatok színtere elsősorban az erdő, de 


tanműhelyi és laboratóriumi foglalkozások is szükségesek az eredményes 


képzéshez. Az egyes élőhelyekre, társulásokra, termőhelyekre jellemző spe- 


ciális ismereteket a tanulók tanulmányutak, illetve összefüggő szakmai gya- 


korlatok alkalmával ismerhetik meg. 

7. Tanórán kívüli egyéb szervezeti formák az erdészeti- 
vadgazdálkodási oktatásban 


A tanórán kívüli foglalkozások közé tartozik a tanulmányi kirándulás és a 
tanulmányút. A tanulmányi kirándulás és a tanulmányút megszervezése egy- 
aránt pontos, határidőre történő előkészítést követel a pedagógustól, meg kell 
szervezni az utazást, a szállást, közlekedést, időben fel kell venni a kapcso- 
latot a helyszínekkel, tájékoztatni szükséges a tanulókat a programról és a 
viselkedési szabályokról, meg kell tervezni a költségvetést, balesetvédelmi, 
valamint munkavédelmi oktatásban kell részesíteni a résztvevőket. A tanul- 
mányút a kirándulással ellentétben felsőbb évfolyamokon alkalmazható, ki- 
fejezetten szakmai ismeretek bővítésére szolgál. Fontos a tanulmányút idő- 
pontjának meghatározása, egyrészt az időjárási körülmények, másrészt a ve- 
getációs változások miatt, harmadrészt nem elhanyagolható az sem, hogy a 
tanulmányút idejére már megfelelő ismeretekkel rendelkezzenek a tanulók. 
Az üzemlátogatás fontos részét képezi a szakmai oktatásnak, megszerve- 
zésénél fontos követelmény, hogy szervesen kapcsolódjon a tananyaghoz, 
így a tanulók előzetes ismereteire tudunk építeni, egyúttal megszilárdítani, 
ismételni, rendszerezni is. Az üzemlátogatás időkeretében különbözik a ta- 
nulmányúttól, időtartama néhány óra, így mind az elméleti, mind a gyakorlati 
órák keretében könnyebben megvalósítható. A tanulók felkészítése a tanul- 
mányúthoz hasonlóan az üzemlátogatásnál is elengedhetetlen, határozzuk 
meg előre, hogy milyen megfigyelési szempontokat kövessenek, vagy előze- 
tes anyagfeldolgozást is kérhetünk tőlük. A megfelelő magatartási szabályok 
és a balesetvédelmi előírások betartása szintén fontos. A kapcsolatot a tanul- 


mányúthoz hasonlóan időben szükséges felvenni a tulajdonossal, a megfelelő 


előkészítés érdekében. Látogatás után a látottak megbeszélésére feltétlenül 
fordítsunk elegendő időt és alkalmat (Kánitsch, 2006). 

A szakmai kiállítások előnye, hogy a legkorszerűbb technológiákat is 
megismerhetik a tanulók, valamint kapcsolatokat is építhetnek. Buzdítsuk 
őket a kiállítókkal való folyamatos kommunikációra, információs anyagok 
ésszerű gyűjtésére, ezáltal élményszerűvé válik a szakmai program, és a ké- 
sőbbiekben is felhasználható információkhoz jutnak. 

A szakmai konferenciák szakmai napokhoz, kiállításokhoz, témanapok- 
hoz, fórumokhoz kapcsolódhatnak, ahol a diákok akár előadóként, akár hall- 
gatóként részt vehetnek. A szakmai diákkonferenciák lehetőséget biztosíta- 
nak a tanulóknak, hogy tudásukat bemutassák, valamint hasonló érdeklődésű 
társaikkal találkozhatnak. 

A szakkörök a szakmai orientációt segíthetik, valamint speciális szakmai 
ismereteket adhatnak át, amelyekre órakeretben nincs lehetőség és idő (pl. 
méhészeti, preparáló szakkör, gyombaszakkör). 

A tanulmányi versenyek lehetővé teszik a szakmájukban kiemelkedő te- 
hetségű, szorgalmas fiataloknak a bemutatkozást, valamint megfelelő helye- 
zés esetén a szakmai vizsga (vagy egy része) alól is mentesülhetnek. A hazai 
és nemzetközi versenyeken való részvétel és kiemelkedő teljesítmény dicső- 
séget és elismerést, ezáltal új lehetőségeket teremt a fiatalok számára, taná- 
raik nagy büszkeségére és iskolájuk hírnevének öregbítésére. 

Az erdészeti-vadászati szakmák régi múltra visszatekintő jellegzetes taní- 
tási-tanulási formája a naposi és hetesi szolgálat. A fahasználati szolgálat 
például olyan alkalom, ahol úgy végezhetik a tanulók a szakmai feladatokat, 
ahogy azok a gyakorlatban egymás után adódnak. 

A tanpályákon végzett munkák lehetővé teszik, hogy bizonyos szakmai 
munkaműveleteket (pl. motorfűrész-kezelés, közelítés, járművezetés, lövé- 
szet) gyakoroljanak a tanulók. 

A tanerdei munkák és az önkéntes munkák jelentős nevelési hatással is 
bírnak, céljuk lehet akár jótékony célra történő felajánlás, vagy tanulmány- 


úthoz való anyagi forrás előteremtése is (Firbás, 2002). 

8. Módszertani példatár (vadgazdálkodás, vadászat) 


8.1. Táblavázlat vadkárok témakörhöz 


Vadkár: a vad táplálkozásából, életmódjából adódó mező és erdőgazdasági 
kár. 
Vadkárok formái: 

e Rágás 

e — Kéreghántás 

e — Dörzsölés 


e  Tiprás 

e Törés 

e  Túrás 

e  Kaparás 


Vadkárelhárítás módjai: 
1. Biológiai: 

a) A vadállomány létszámának szabályozása 

b) A biológiai teherbíró-képesség fokozása 

c) Etetés: 
o Kidöntött etetőfa 
o Vadlegelő (kapcsolódik mezőgazdasági területhez) 
o Vadföld 
o Etető 


2. Mechanikai: 


a) Kerítés 
b) Egyedi védekezés 
c) Villanypásztor — területi védelem 


3. Vegyszeres 


(Firbás, 2002 alapján) 

8. 2. Feladatok 


1. Párosítsd össze az állatokat a lábnyomaikkal! 





























a 
Mn an 
b 
2 
0 a A Í 
3 
d 
4 
PC e 
5 
A I 
6 














(Megoldás: 1-f, 2-e, 3-b, 4-c, 5-d, 6-a) 

2. Jelöld a tesztkérdésekben a helyes válaszokat! (Összeállította: Kása Róbert) 


1. 


Nagyvad terelővadászatán elejtett gímszarvasbikát hol helyezik el a 
terítéken? 


a. az utolsó sorban 
b. az első sorban 


c. sehol, terelő vadászaton tilos bikát lőni 


. Hogyan nevezi a vadásznyelv a dám szaporodási időszakát? 


a. barcogásnak 
b. horkolásnak 


c. svarcogásnak 


. A barcogóhelyen hol találhatók a legerősebb bikák teknői? 


a. középen 
b. a széleken 


c. a napon a gyengébb, az árnyékban az erős bikák teknői vannak 


. Hogyan zajlik a szarvasbógés? 


a. a bikák — vetélkedés után — elfoglalják a bőgőteknőiket, és a tehenek 
ott keresik fel őket 
b. a bika- és tehéncsapatok párokra szakadnak 


c. az erőteljes bikák háremet gyűjtenek, azt védelmezik 


. Igaz-e, hogy a vadkan szemfogai nyílt gyökerűek és folyamatosan 


nőnek? 
a. igaz, akanok nagyagyara a 20 cm-t is meghaladja 
b. nem 


c. igaz, de hosszuk nem haladja meg a pár cm-t 


(Megoldás: 1-c, 2-a, 3-a, 4-c, 5-a) 


3. Írd az állítások mögé a helyes válasz betűjelét! (Összeállította: Kása Róbert) 


A feladatban egy kérdésre több helyes válasz is adható az alábbi 
variációkban: 

A - 1., 2., 3. válasz az igaz 

B - I., 3. válasz az igaz 

C - 2., 4. válasz az igaz 

D - 4. válasz az igaz 


E - mind a négy válasz igaz 


1. Minden ellésnél jellemzően több utódot hoz a világra. 
o Vaddisznó 
o  Gímszarvas 
o Őz 


o  Dám 


2. Agancsát tél végén hullajtja el. 


o Gímszarvas 


o Oz 
o  Dám 
o Muflon 


3. Párosujjú patás. 
o  Gímszarvas 
o Őz 
o  Dám 


o Vaddisznó 


40 


4. Hajtáson is elejthető. 


oO 


oO 


o 


oO 


5. Az alábbiak közül agancsot visel. 


oO 


oO 


o 


Gímszarvas 
Oz 
Dám 


Vaddisznó 


Gímszarvas 
Oz 
Dám 


Muflon 


Megoldás: 1-B, 2-C, 3-E, 4-D, 5-A) 

Ellenőrző kérdések, feladatok 


e Hány erdészeti-vadgazdálkodási szakma létezik jelenleg az Országos 
Képzési Jegyzékben? 


e Mely erdészeti-vadgazdálkodási szakmák oktatása történik jellemzően 15- 
kolai rendszerű szakképzésben? 


e Nézzen utána, hogy a szakképzési reform előtt hány erdészeti és vadgaz- 
dálkodási szakma szerepelt az Országos Képzési Jegyzékben! 


e Gyűjtse össze az egyes erdészeti-vadgazdálkodási szakmák közös modul- 
jait, majd válasszon ki egy tetszőleges tantárgyat! Egy speciális tantárgyat 
oktató tanár hány szakmában képezhet szakembereket az átfedések alap- 
ján? 


e Érveljen! Mely tanári kompetenciaterületet tartja a legfontosabbnak a 
nyolc tanárképzésben elsajátítandó kompetencia (ismeretek, képességek, 
attitüdök) közül az agrármérnöktanár esetében? 


e Mely szakmai témakör feldolgozása során alkalmazna projektmódszert? 
Tervezze meg a feldolgozást, állítsa össze a csoportokat, és adjon útmu- 
tatást a csoport tagjainak! Milyen szempontok szerint állítaná össze a ta- 
nulói csoportokat? 


e Készítsen óravázlatot egy új ismereteket feldolgozó szakmai órához fron- 
tális munkaformára, majd ugyanarra a témára csoportmunkában való fel- 
dolgozásra! 


e Milyen típusú gyakorlati foglalkozásokat különíthetünk el? 


e Készítse el egy háromnapos szakmai tanulmányút programtervét, költség- 
tervét, megfigyelési szempontjait! 


e Állítson össze gyakorló feladatsort szakmai versenyre készülő diákjának! 
Miben különbözne a gyakorló feladatsor egy témazáró dolgozattól? 

